Ծնվել է 1973թ. օգոստոսի 30-ին, Երևանում: Դերասանուհի Աննա Բալանդինայի ամուսինն է: Ավարտել է Երևանի պետական համալսարանի ռուսաց լեզվի և գրականության ֆակուլտետը: 1998-2000թթ սովորել է Երևանի Կ.Ստանիսլավսկու անվան ռուսական դրամատիկական թատրոնի դերասանական ստուդիայում, որից անմիջապես հետո ընդունվել է աշխատանքի նույն թատրոն` որպես դերասան: Թատրոնում կերտել է մի շարք դերեր բազմաթիվ ներկայացումներում` Լ.Շանթի «Ինկած բերդի իշխանուհին» (Խուրշիդ), Գ.Գորինի «Հիշատակի աղոթք» (Սպա), Լետրազի «Փոքրիկ» (Ժակ), «Կարմիր գլխարկ» մյուզիքլ (Գայլ), Կալինսկու «Լուսնոտ հրեշ» (Արամ), Գ.Մոպասանի «Կտակ» (Մազո), Դ.Մուրադյանի «Մեր հին դաշնամուրը» (Միքայել), Պոլյակովի «Համադասարանցիներ» (Ֆյոդոր Ստրոչկով) և այլն: 2008թ. նկարահանվել է «Արմենիա» հեռուստաընկերության «Դժբախտ երջանկություն» հեռուստասերիալում, 2011թ.` «Ադամանդ որոնողները» ֆիլմում: Նշված վերջին դերի համար 2011թ. արժանացել է ՀԹԳՄ «Արտավազդ» ամենամյա թատերական մրցանակի` «Տղամարդու երկրորդ լավագույն դերակատարման համար»: 2008թ. արժանացել է Հայաստանի վաստակավոր արտիստի կոչման: